Document ID: 32013D0777

POLIITIKA- JA JULGEOLEKUKOMITEE OTSUS EUTM SOMALIA/1/2013,
17. detsember 2013,
Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülema nimetamise kohta
(2013/777/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artiklit 38,
võttes arvesse nõukogu 15. veebruari 2010. aasta otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, (1) eriti selle artiklit 5
ning arvestades järgmist:
(1)
Otsuse 2010/96/ÜVJP artikli 5 lõike 1 alusel volitas nõukogu poliitika- ja julgeolekukomiteed tegema otsuseid Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülema nimetamise kohta.
(2)
Nõukogu võttis 22. jaanuaril 2013 vastu otsuse 2013/44/ÜVJP, (2) millega muudeti ning pikendati otsust 2010/96/ÜVJP ning nimetati ELi missiooni ülemaks brigaadikindral Gerald AHERNE.
(3)
Itaalia Vabariik on teinud ettepaneku nimetada brigaadikindral Gerald AHERNE järglasena ELi missiooni uue ülema kandidaadiks brigaadikindral Massimo MINGIARDI.
(4)
ELi sõjaline komitee toetab kõnealust ettepanekut.
(5)
Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
ON VASTU VÕTNUD KÄESOLEVA OTSUSE:
Artikkel 1
Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülemaks nimetatakse alates 15. veebruarist 2014 brigaadikindral Massimo MINGIARDI.
Artikkel 2
Käesolev otsus jõustub 15. veebruaril 2014.
Brüssel, 17. detsember 2013

Labels: 18
15
5